30. ΑΝΑΓΚ. ΝΟΜΟΣ υπ’ αριθ. 400 της 23/30 Δεκ. 1936 (ΦΕΚ Α’ 564) Περί τροποποιήσεως διατάξεών τινων του Νόμ. 5343/1932 «περί οργανισμού του Πανεπιστημίου Αθηνών». ΄Αρθρον μόνον.-1-5.(Αντικαθίστανται και τροποποιούνται τα άρθρ. 175, 176, 177 και 212 του Νόμ. 5343/1932). 6.Φοιτητής αποτυχών τρις εις το αυτό μάθημα δικαιούται εντός μηνός από της δημοσιεύσεως των αποτελεσμάτων των τμηματικών εξετάσεων να επανεξετασθή εις το μάθημα τούτο ενώπιον Επιτροπείας αποτελουμένης υπό του εξεταστού και δύο ετέρων καθηγητών του αυτού ή των συγγενών μαθημάτων βαθμολογουμένων και τούτων. Επιτυχών θεωρείται ο λαβών δύο βαθμούς εξεταστών τουλάχιστον επιτυχώς. (Ακολουθεί μεταβατική διάταξις). 7.΄Απαντα τα ανωτέρω ως και το άρθρον μόνον του υπ’ αριθ. 328/1936 Α. Νόμου ισχύουν και διά το Πανεπιστήμιον Θεσσαλονίκης. Πάσα αντικειμένη διάταξις καταργείται. Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως. 